
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 173 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων συνολικής ε- 
κτάσεως 1.871,36 τ. μ. για την διευθέτηση τραπεζο¬ 
ειδούς τάφρου ΤΣ9, χ.θ. 0+572 - χ.θ. 0+432, στην 
περιοχή του Δήμου Αντιρρίου του Νομού Αιτωλοα¬ 
καρνανίας. 1 

Έγκριση τοπικού ρυμοτομικού σχεδίου στην εκτός 
του εγκεκριμένου ρυμοτομικού σχεδίου περιοχή 
του Δήμου Άνω Λιοσίων (Ν. Αττικής), για τον καθο¬ 
ρισμό χώρου ανέγερσης εγκαταστάσεων στέγα¬ 
σης Ατόμων Με Ειδικές Ανάγκες (Α.Μ.Ε.Α.) και κα¬ 


θορισμός όρων και περιορισμών δόμησης αυτού . 2 

Τροποποίηση του εγκεκριμένου ρυμοτομικού σχεδίου 
του Δή μου Αμπελακίων Νήσου Σαλαμίνας (Ν. Αττικής) 

και καθορισμός όρων και περιορισμών δόμησης. 3 

Αναγκαστική απαλλοτρίωση ακινήτων για τη «βελτίω¬ 
ση της οδού Αγραφοι - Ρόδας». 4 


ΑΠΟΦΑΣΕΙ Σ 

Αριθ. 1003029/485/Δ0010 (1) 

Αναγκαστική απαλλοτρίωση ακινήτων συνολικής εκτάσε- 
ως 1871,36τ μ για την διευθέτηση τραπεζοειδούς τά¬ 
φρου ΤΣ9, χ.θ. 0+572 - χ.θ. 0+432, στην περιοχή του 
Δήμου Αντιρρίου του Νομού Αιτωλοακαρνανίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/Α72001) «Κώδι¬ 
κας Αναγκαστικών Απαλλοτριώσεων Ακινήτων», όπως ισχύει. 

2. Τις διατάξεις του άρθρου 23 του από 25 Νοεμβρίου 
1929 διατάγματος περί «κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του Ν. 653/1977, όπως συμπληρώθηκαν 
με τις παρ. 9 και 10 του αρθ. 62 του Ν. 947/1979 και την 
παρ. 4 του άρθ. 9 του Ν. 960/1979, για την εκτέλεση των 
οποίων εκδόθηκετο Π.Δ. 929/1979. 

4. Την Δ 12α/Φ.45/0/36598/3.10.2002 πρόταση του 
Υ.ΠΕ.ΧΩ.Δ.Ε. για την κήρυξη της συγκεκριμένης απαλλο¬ 
τρίωσης. 

5. Την Δ12/35778/Φ.45/3.10.2002 βεβαίωση κάλυψης 
δαπάνης του Υ.ΠΕ.ΧΩ.Δ.Ε. 

6. Τα συνημμένα στο έγγραφο Δ 12α/Φ.45/0/36598/ 
3.10.2002 του Υ.ΠΕ.ΧΩ.Δ.Ε.: 

α) την 100623/30.3.2001 κοινή απόφαση των Υπουργών 
ΠΕ.ΧΩ.Δ.Ε, Πολιτισμού και Γεωργίας, με την οποία εγκρί- 
νονται οι περιβαλλοντικοί όροι του έργου, 

β) το 10997/21.8.2002 έγγραφο της Δνσης Γεωργίας Αι¬ 
τωλοακαρνανίας και 

γ) το αποδεικτικό τοιχοκόλλησης της 13.8.2002 του Δή¬ 
μαρχου του Δήμου Αντιρρίου, 

από τα οποία προκύπτει ότι έχουν τηρηθεί και οι προϋπο¬ 
θέσεις των παρ. 3,4 και 5του άρθρου 3του Ν. 2882/2001. 

7. Την Υ6/31.10.2001 (ΦΕΚ 1484/Β731.10.2001) κοινή α¬ 
πόφαση του Πρωθυπουργού καιτου Υπουργού ΠΕ.ΧΩ.Δ.Ε. 
σχετικά με ανάθεση αρμοδιοτήτων στους Υφυπουργούς. 

8. Την 1100383/1330/Α0006/31.10.2001 (ΦΕΚ 1485/ 
31.10.2001) κοινή απόφαση του Πρωθυπουργού καιτου 
Υπουργού Οικονομικών σχετικά με ανάθεση αρμοδιοτή¬ 
των στους Υφυπουργούς Οικονομικών. 

9. Το Π.Δ.81/2002 (ΦΕΚ 57/Α721.3.2002) για τη συγχώνευ¬ 
ση των Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών, αποφασίζουμε: 

Κηρύσσουμε την αναγκαστική απαλλοτρίωση ακινήτων 
συνολικής εκτάσεως 1871,36 τ.μ. για την διευθέτηση τρα¬ 
πεζοειδούς τάφρου ΤΣ9, χ. θ. 0+572 - χ.θ. 0+432, στην πε¬ 
ριοχή του Δήμου Αντιρρίου του Νομού Αιτωλοακαρνα¬ 
νίας, όπως αυτή εμφανίζεται στο από 18.4.2002 κτηματο- 
λογικό διάγραμμα (κλίμακα 1:500) και τον αντίστοιχο 
κτηματολογικό πίνακα της «ΕΜΑ Ε.Π.Ε.», τα οποία έχει θε¬ 
ωρήσει ο Διευθυντής της Διεύθυνσης Απαλλ/σεων και Το- 
πογραφήσεωνΔ 12του Υ.ΠΕ.ΧΩ.Δ.Ε. Κων/νοςΔεσύπρης 
(απόφαση έγκρισης: Δ12/33636/12.6.2002). 

Στην παραπάνω έκταση προβάλλουν δικαιώματα κυριό¬ 
τητας οι: 1) Ηλίας Κουβέλης, 2) Ιωάννης Κουβέλης, κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνες αυτού, που θα βαρύνουν το πρόγραμμα Δημο¬ 
σίων Επενδύσεων για έργα αρμοδιότητας Γ ενικής Γ ραμ- 
ματείας Δημοσίων Έργων (ΣΑΕ 071/3, αριθμός έργου: 
2000ΣΕ07130044), σε συνδυασμό με τις διατάξεις του Ν. 
653/77 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2003 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠ. ΦΩΤΙΑΔΗΣ I. ΤΣΑΚΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5695 (2) 

Έγκριση τοπικού ρυμοτομικού σχεδίου στην εκτός του ε¬ 
γκεκριμένου ρυμοτομικού σχεδίου περιοχή του Δήμου 
Άνω Λιοσίων (Ν. Αττικής), για τον καθορισμό χώρου α¬ 
νέγερσης εγκαταστάσεων στέγασης Ατόμων Με Ειδι¬ 
κές Ανάγκες (Α.Μ.Ε.Α.) και καθορισμός όρων και πε¬ 
ριορισμών δόμησης αυτού. 

Η ΥΠΟΥΡΓΟΣ ΠΕΡΙΒΑΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 248, 249 και 
250 του από 14.7.1999 Π.Δ/τος «Κώδικας Βασικής Πολε- 
οδομικής Νομοθεσίας» (Δ' 580), όπως τα άρθρα 248, 249 
και 250 τροποποιήθηκαν με τα άρθρα 5, 6 και 7 αντίστοι- 
χατου Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις της παρ. 3δ του άρθρου 29 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140), όπως αυτό αντικατα- 
στάθηκε με το άρθρο 10 του Ν. 3044/02 «Μεταφορά Συ¬ 
ντελεστή Δόμησης και ρυθμίσεις άλλων θεμάτων αρμο¬ 
διότητας Υπουργείου Περιβάλλοντος, Χωροταξίας και 
Δημοσίων Έργων (Α' 197). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων» (Β' 1484). 

5. Την 58/2002 γνωμοδότηση του δημοτικού συμβουλί¬ 
ου Άνω Λιοσίων. 

6. Τα 3278/2001 και 3519/2002 έγγραφα του Δασαρχεί¬ 
ου Πάρνηθας. 


7. Τα 5065/2001 και 975/2002 έγγραφα της Β' Εφορείας 
Προϊστορικών και Κλασικών Αρχαιοτήτων του ΥΠΠΟ. 

8. Το 2880/2001 έγγραφοτης 1ης Εφορείας Βυζαντινών 
Μνημείων του ΥΠΠΟ. 

9. Την από 3.112.2002 αιτιολογική έκθεση της Δ/νσης 
Πολεοδομικού Σχεδιασμού. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του δήμου 
Άνω Λιοσίων (Ν. Αττικής), για τον καθορισμό χώρου ανέ¬ 
γερσης εγκαταστάσεων στέγασης Ατόμων Με Ειδικές Α¬ 
νάγκες (Α.Μ.Ε.Α.), όπως ο χώρος φαίνεται με στοιχεία Α, 

Β, Γ, Δ,.Μ, Ν, Α στο σχετικό πρωτότυπο διάγραμμα 

σε κλίμακα 1:1000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 5695/2003 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

α. Μέγιστο ποσοστό κάλυψης: σαράντα τοις εκατό 
(40%) της επιφάνειας του. 

β. Συντελεστής δόμησης: τέσσερα δέκατα (0,4). 

γ. Μέγιστο επιτρεπόμενο ύψος των ανεγερθησομένων 
κτιρίων: εννέα (9,00) μέτρα. 

δ. Ελάχιστη απόσταση των ανεγερθησομένων κτιρίων 
από τα όρια του χώρου: τέσσερα (4,00) μέτρα. 

ε. Σε περίπτωση που εντοπισθούν αρχαιότητες κατά την 
κατασκευή του έργου απαιτείται έλεγχος από την αρμό¬ 
δια Αρχαιολογική Υπηρεσία. 

3. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 5385 (3) 

Τροποποίηση του εγκεκριμένου ρυμοτομικού σχεδίου 
του Δήμου Αμπελακίων Νήσου Σαλαμίνας (Ν. Αττικής) 
και καθορισμός όρων και περιορισμών δόμησης. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1,2, 6), 154 και 
160 (1, 2) του από 14.7.1999 Π.Δ/τος «Κώδικας Βασικής 
Πολεοδομικής Νομοθεσίας» (Δ' 580). 

2. Τις διατάξεις της παρ. 3γ περ. α.ατου άρθρου 29 του 
Ν. 2831/2000 «Τροποποίηση των διατάξεων του Ν. 
1577/1985 “ΓΟΚ” και άλλες πολεοδομικές διατάξεις» 
(ΑΊ40), όπως αυτό αντικαταστάθηκε με το άρθρο 10 του 
Ν. 3044/2002 «Μεταφορά Συντελεστή Δόμησης και ρυθ¬ 
μίσεις άλλων θεμάτων αρμοδιότητας Υπουργείου Περι¬ 
βάλλοντος Χωροταξίας και Δημοσίων Έργων» (Ί 97) κα¬ 
θώς και τις διατάξεις του άρθρου 15 του ίδιου ως άνω νό¬ 
μου. 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως αυτό 
προστέθηκε με το άρθρο 27 του Ν. 2081/1992 (ΑΊ 54) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

4. Την Υ6/31.10.2001 απόφαση Πρωθυπουργού και Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων «Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων» 
(Β'1484). 

5. Τις 124/98, 27/99, 83/99, 19/00 και 136/2000 γνωμο¬ 
δοτήσεις του δημοτικού συμβουλίου Αμπελακίων. 

6. Την 126/2001 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 


1. Εγκρίνεται η τροποποίηση του εγκεκριμένου 
ρυμοτομικού σχεδίου του δήμου Αμπελακίων Νήσου Σαλα¬ 
μίνας (Ν. Αττικής) και ειδικότερα στο οικοδομικό τετράγω¬ 
νο 96 (Σ) με την έγκριση οδού εντός αυτού, τη δημιουργία 
νέων οικοδομικών τετραγώνων,την έγκριση πεζοδρόμων 
και την κατάργηση οικοδομικής-ρυμοτομικής γραμμής, ό¬ 
πως φαίνεται στο σχετικό χρωματισμένο πρωτότυπο διά¬ 
γραμμα σε κλίμακα 1:2000, που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
5385/2003 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Στο πρόσωπο των οικοπέδων οικοδομημένων ή μη ε¬ 
πιβάλλεται προκήπιο πλάτους τεσσάρων (4) μέτρων,ό¬ 
πως φαίνεται στο διάγραμμα της παραγράφου 1. 

3α. Στο οικοδομικό τετράγωνο 96α (ΣΙ) καθορίζονται οι 
χρήσεις γενικής κατοικίας.όπως προσδιορίζονται από το 
άρθρο 3 του από 23.2.1987 Π.Δ/γματος (ΔΊ66). 

Νομίμως λειτουργούσες βιομηχανίες - βιοτεχνίες, δια¬ 
τηρούνται και εκσυγχρονίζονται κατά τις ισχύουσες σχε¬ 
τικές διατάξεις. 

β. Στο οικοδομικό τετράγωνο 96β (Σ2) επιτρέπονται οι 
ναυπηγοεπισκευαστικές μονάδες. 

γ. Όλες οι υφιστάμενες δραστηριότητες οφείλουν να υ¬ 
ποβάλλουν εντός (2) ετών από τη δημοσίευση της πα¬ 
ρούσας μελέτη περιβαλλοντικών επιπτώσεων κατά τις ι- 
σχύουσες διατάξεις και να λάβουν τα απαραίτητα περι¬ 
βαλλοντικά μέτρα για την εξυγίανση και αναβάθμιση της 
λειτουργίας τους και της ευρύτερης περιοχής. 

δ. Επιβάλλεται ο έλεγχος από τις αρμόδιες Εφορείες 
Αρχαιοτήτων πριν την έκδοση των οικοδομικών αδειών 
καθώς και κατά την διάρκεια των εκσκαφικών ή οποιων- 
δήποτε εργασιών στον παράκτιο και θαλάσσιο χώρο. 

4. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 7 Φεβρουάριου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 






ΕΓΚΕΚΡΙΜΈΝΗ 04ΟΤ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1084 & 1200 (4) 

Αναγκαστική απαλλοτρίωση ακινήτων για την 
«βελτίωση της οδού Αγραφοι - Ρόδας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του Ν. 2882/6.2.2001 «Κώδικας Αναγκα¬ 
στικών Απαλλοτριώσεων Ακινήτων». 

2. Τις διατάξεις του άρθρου 29 του Ν. 2218/94, ΦΕΚ 
90/Α713.6.1994, που επιτρέπεται να απαλλοτριωθούν α¬ 
ναγκαστικά, υπέρ των Νομαρχιακών Αυτοδιοικήσεων, για 
λόγους δημόσιας ωφέλειας, αστικά ή αγροτικά ακίνητα ή 
να συσταθούν εμπράγματα δικαιώματα σ' αυτά, για τη 
διάνοιξη, διεύρυνση, διαμόρφωση και κατασκευή επαρ¬ 
χιακών οδών και συναφών τεχνικών έργων. 

3. Την από 4.2.2002 Προγραμματική Σύμβαση μεταξύ 
της Ν.Α. Κέρκυρας και του Δήμου Θιναλίων Κέρκυρας. 

4. Την 1488/20.3.2001 απόφαση έγκρισης περιβαλλο¬ 
ντικών όρων για το έργο «Βελτίωση οδού Αγραφών - Ρό¬ 
δα», αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την ανακατα- 


σκευή και βελτίωση του τελευταίου τμήματος της κοινοτι¬ 
κής οδού Αγραφοι - Ρόδας, έκτασης συνολικού εμβαδού 
2.027,61 τ.μ. που βρίσκεται στο Ν. Κέρκυρας καιεικονίζε- 
ται με κλίμακα 1:200 στο από Νοέμβριο 2002 κτηματολο- 
γικό διάγραμμα και στον αντίστοιχο κτηματολογικό πίνα¬ 
κα της Δ/νσης Τεχνικών Υπηρεσιών της ΤΟ Κέρκυρας, τα 
οποία έχει συντάξει ο Άγγ. Οικονομίδης, Τοπογράφος 
Μηχανικός και έχει θεωρήσει ο Δ/ντής Τ.Υ. της Ν.Α. Κέρ¬ 
κυρας Νικήτας Καραλής. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Αγάς Αθανάσιος του Νικολάου, 2) Λεοντάρης Δημή- 
τριοςτου Ιωάννη, 3) ΜεταλληνούΔιονυσίατου Αριστείδη, 
κ.λπ. 

Η απαλλοτρίωση κηρύσσεται υπέρ του Δήμου Θιναλίων 
και με δαπάνη που θα αντιμετωπισθεί από το Γ Κ.Π.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Φεβρουάριου 2003 

Η Γ ενική Γ ραμματέας Περιφέρειας 
Α. ΚΑΝΕΛΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


